તા. 09.11.2014 ના રોજ અરબુદા એજ્યુકેશન ટ્રસ્ટ વડગામ ની સ્થાપના કરીને વડગામ ના જીતેન્દ્રભાઈ ચૌધરી અને તેમની ટીમે કોઈ અપેક્ષા વગર કોલ ઓન ધ ફોન તુરંત જે તે જગ્યાએ સ્વખર્ચે હાજર થઈ મહામુલું રક્તદાન કરી અનેક જરૂરિયાતમંદ લોકોને મદદરૂપ થયા છે. પછી તે વડગામ હોય, પાલનપુર હોય, અમદાવાદ કે પાટણ હોય કે પછી સાબરકાંઠા જિલ્લાના ના કોઈ સ્થળો હોય. છેલ્લે તેઓની ટીમ રક્તદાન માટે સુરત સેવા આપી આવી. પોતાની ટીમમાં રકતદાતાઓની યાદી દિન પ્રતિદિન વધતી રહીને આજે કુલ 1854 જેટલા રકતદાતાઓની યાદી તેમની જોડે છે અને એમાં સૌથી વધુ રકતદાતાઓનો આંકડો વડગામ તાલુકાના યુવાનોનો છે. વડગામ તાલુકામાં પણ એક ગીડાસણ ગામ માંથી કુલ 27 યુવાનો આ સેવાભાવી કાર્ય માં જોડાયેલા છે.